  ПРОЕКТ
            Образец № 4
Д О Г О В О Р
                                                          №   …….../………………..

        /по обособена/и позиция/и №……………….. и номенклатури №……………………./

Днес ................................., в град София, между:

Национална Многопрофилна Транспортна Болница  “Цар Борис ІІІ” - гр. София 1233,  бул. “Княгиня М.Луиза” № 108,  тел: 02 932 24 85,  факс: 02 931 51 38, e-mail: nmtb_sofia@abv.bg, БУЛСТАТ 000 662655, представлявана от д-р Райко Цветков директор  и Ваня Янкова – главен счетоводител, наричани за краткост “Възложител”,

и
............................................................................, ЕИК ................................./, със седалище и адрес на управление: .........................................................................., телефон .........................., факс ..........................., представлявано от ................................................, наричано по-долу за краткост „Изпълнител” от друга страна

на основание чл. 112 и следващите от Закона за обществените поръчки и в изпълнение на Решение № ............./...................... за класиране и определяне на изпълнител на обществена поръчка с предмет „Доставка на лекарствени продукти по 14 обособени позиции за нуждите на НМТБ Цар Борис III”, се състави и подписа настоящият договор за следното:

I. Предмет на договора


Чл.1. Възложителят възлага, а Изпълнителят се задължава срещу възнаграждение да извършва доставка, по периодични заявки, на лекарствени продукти /наричани в договора „продукти“/, по вид, количество, качество и цени по Приложение №1- „Спецификация към договора” изготвена на база Техническото предложение на Изпълнителя, представляващо Приложение № 2 („Предложение за изпълнение на поръчката“- Образец № 2.1) и Ценовото предложение на Изпълнителя, представляващо Приложение № 3 („Ценово предложение“- Приложение № 2), съгласно условията на настоящия договор  и изискванията, посочени в Техническата спецификация на Възложителя. Приложенията са неразделна част от Договора.
Чл.2. Възложителят има право да променя посочените в Приложение № 1 количества продукти съобразно нуждите си, включително да се отказва от доставката на определени видове, както и да заявява нови, които не са включени в Приложение № 1, но са в изпълнение на предмета на договора. Под „нови видове” се има предвид: при спиране от производство и/или внос, еквивалент на видовете лекарствени продукти, които са включени в Приложение № 1.

Чл.3. В предмета на доставката се включва и разтоварване на доставените количества продукти в аптеката на Възложителя, намираща се на следния адрес:

гр.София,бул. „Княгиня М.Луиза” №104 – склад болнична аптека
II. ЦенИ, обща стойност на договора и начин на плащане


Чл.4. /1/. Възложителят заплаща доставените по конкретна заявка продукти по цени с включен в тях ДДС, съгласно Приложение № 1, представляващо неразделна част от договора . 

/2/. Общата стойност на доставките по договора възлиза на ……………….лв.без ДДС  (словом) или …………….лв. с вкл.ДДС.


/3/. Цените включват всички разходи по доставката, включително и разтоварването на заявените продукти в аптеката на Възложителя.


/4/. Посочените в Приложение № 1 цени не подлежат на промяна, освен в случаите на промяна на държавно регулирани цени. 
Чл.5. Цената на продуктите по конкретната заявка се заплаща от Възложителя на Изпълнителя в срок до 60 /шестдесет/ дни след датата на доставката, представяне на приемо-предавателен протокол за извършената доставка и оригинал на фактура, издадени въз основа на писмената заявка по настоящия договор.

Чл.6. Възложителят заплаща цената на конкретната заявка по реда на чл. 5, с платежно нареждане в лева, по посочената от Изпълнителя банковата сметка.

IІІ. УСЛОВИЯ НА ДОСТАВКА

Чл.7. Възложителят заявява необходимите продукти до Изпълнителя, направена по телефон или изпратена чрез факс или по електронна поща. Всяка заявка съдържа вида и количеството на заявените продукти.

Чл.8. Изпълнителят се задължава да достави и разтовари заявените от Възложителя продукти в аптеката на Възложителя, за което се подписва приемо-предавателен протокол за извършената доставка и се представя фактура.


Чл.9. /1/. Изпълнителят се задължава да достави и разтовари заявеното количество продукти в срок до 24 /двадесет и четири/ часа от получаване на заявката.

/2/. Изпълнителят се задължава да достави и разтовари заявеното количество лекарства по спешна заявка в срок до 2 часа от нейното получаване.

/3/. Продуктите следва да са опаковани в оригинална опаковка, с нарушена цялост или мокра. Продуктите се транспортират и доставят в подходяща опаковка, гарантираща запазването на цялостта, свойствата и качеството им.
/4/. Когато продуктите са в по-големи количества, те следва да са опаковани в кашони или други опаковки, които ги запазват от всякакви повреди, дължащи се на атмосферни условия и транспорт.

/5/. Върху всеки кашон трябва да има маркировка, която да съдържа:

а/ наименование на Възложителя;

б/ име и адрес на Изпълнителя.

/6/. Термолабилните лекарства се доставят в опаковка, подходяща за съхранение на свойствата и качествата им при транспортиране. 
/7/. Изпълнителят носи отговорност за вреди, произлезли от неправилна или недостатъчна опаковка или неправилна или недостатъчна маркировка.

Чл.10. /1/. Предаването на заявените продукти от Изпълнителя на Възложителя се удостоверява с приемо-предавателен протокол, подписан в 2 (два) екземпляра от упълномощените лица на страните по договора:

- за Възложителя – Наташа Пешева на длъжност – ръководител болнична аптека;

- за Изпълнителя - ......................................................................................

на длъжност ................................................................................

/2/. Собствеността на продуктите, предмет на този договор, преминава върху Възложителя в момента на предаването им в аптеката на Възложителя и подписването на приемо-предавателния протокол. 

/3/ В приемо - предавателния протокол по ал. 1 се указват получените количества и се отразяват видими дефекти по съответната партида на доставените продукти.

Чл.11. Рискът от повреждане и погиване на продуктите преминава от Изпълнителя към Възложителя след предаването им по всяка заявка и подписването на приемо-предавателен протокол.

ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ


Чл.12. Възложителят е длъжен да оказва съдействие на Изпълнителя за изпълнение на договора.

Чл.13. При установяване на липси и/или доставка на некачествени продукти Възложителят има право да прави рекламации, с които да откаже приемането на  същите и заплащането на част или на цялата стойност на доставката, докато Изпълнителят не изпълни задълженията си по договора.

Чл.14. Възложителят отправя писмена рекламация и искане до изпълнителя да достави качествени продукти в срока, по чл. 21, ал. 2 от договора. В този случай Възложителят може да покани Изпълнителя да си получи обратно некачествените продукти, по отношение на които е направил рекламация.   


Чл.15. При добросъвестно и точно изпълнение на договора Възложителят е длъжен да заплати на Изпълнителя уговорената цена в размера, сроковете и при условията, определени в този договор.

Чл.16. Права на Възложителя:

1.  Да изисква от изпълнителя да изпълни задълженията си по договора в срок и без отклонения от уговореното, в съответствие с техническото и ценово предложение на изпълнителя.

2. Да контролира изпълнението на задълженията на Изпълнителя;

 3. Да получи от изпълнителя в уговорените сроковете качествени доставки, в съответствие с клаузите на настоящия договор;

4. Да прави рекламации при наличие на неизпълнение от страна на изпълнителя;

5. Да прекрати едностранно договора при условията, регламентирани в него.
6. Възложителят има право при необходимост да променя посочените в Приложение № 1 количества продукти съобразно нуждите си, включително да се отказва от доставката на определени видове, както и да заявява нови, които не са включени в Приложение № 1, но са в изпълнение на предмета на договора. Под „нови видове” се има предвид: при спиране от производство и/или внос, еквивалент на видовете продукти, предмет на поръчката, които са включени в техническата спецификация. 

7. Възложителят има право да извършва конкретни заявки само при необходимост и в зависимост от нуждите си. Възложителят не е длъжен да заяви цялото количество или до достигне прогнозната стойност на договора.
V. ПРАВА И ЗАДЪЛЖЕНИЯ НА ИЗПЪЛНИТЕЛЯ


Чл.17. /1/.  Изпълнителят се задължава да доставя на свой риск и в срок на Възложителя уговорените продукти по вид и цени, определени в Приложение № 1 към този договор, по съответните заявки на Възложителя.  

/2/. Изпълнителят се задължава да доставя заявените продукти с не по-малко от 60% остатъчен срок на годност. При неспазване на това си задължение, същият дължи, посочените в чл. 26, ал. 2 от настоящия договор, неустойки.

/3/. Изпълнителят се задължава да извършва разтоварване на доставените количества продукти, по посочения в чл. 8 ред.

/4/. Изпълнителят е длъжен да изпълнява задълженията си по договора в срок и без отклонения от уговореното.

/5/. Да изпълнява задълженията си по този договор, като вземе всички необходими мерки за опазване на доброто име на възложителя и по никакъв начин не допуска действия и поведение от страна на служителите си, които биха уронили репутацията му; 

/6/. Да не разгласява информацията, получена при и по повод изпълнение на договора, включително и след прекратяването му;

Чл.18. Изпълнителят има право да получи от Възложителя необходимото съдействие за осъществяване на доставката.

Чл.19. Изпълнителят има право да иска от Възложителя да приеме доставката, изпълнена съгласно условията на този договор.

Чл.20. /1/. Изпълнителят се задължава да доставя заявените продукти в подходяща опаковка за запазването им при транспортиране и съхранение в склад и при спазване условията на настоящия договор.


/2/. При доставката упълномощените от Изпълнителя и Възложителя лица съставят приемо-предавателен протокол в два екземпляра.

Чл.21. /1/. Изпълнителят гарантира годността и качеството на доставяните продукти, съобразно изискванията на действащото законодателство. 

/2/. При отправена рекламация Изпълнителят се задължава в срок до 24 часа, а при спешност до 2 часа, от получаване на рекламацията да достави заявените продукти с необходимото и уговорено качество.

/3/. При отправяне на рекламация по чл. 14 от договора, Изпълнителят се задължава, в срока по предходната алинея, да достави нови продукти от същия вид или да ги замени с друг заместим вид, отговарящ на изискванията на техническата спецификация. 

Чл.22. /1/. За извършена доставка в съответствие с клаузите на договора Изпълнителят има право да получи от Възложителя уговорената цена.

/2/. За всяка извършена доставка, Изпълнителят издава оригинална фактура, като е длъжен да изписва във всяка фактура, издавана от него, партидния номер и номерата на разрешенията за продажба, издадени от Изпълнителната агенция по лекарствата, за доставените от него лекарства.
VI. ГАРАНЦИЯ ЗА ИЗПЪЛНЕНИЕ


Чл.23. Изпълнителят при сключване на настоящия договор представя на Възложителя гаранция за изпълнение в размер на 3 % /три процента/ от прогнозната стойност на договора без ДДС.

/1/. Гаранцията се предоставя в оригинал към момента на сключване на договора. 

/2/. Гаранцията се представя под една от следните форми, по избор на изпълнителя:

· под формата на неделима и неотменима банкова гаранция в полза на Възложителя със срок на валидност не по-малко от 30 дни след изтичане на договора;

· парична сума, внесена по следната банкова сметка на Възложителя:
Уни Кредит Булбанк, кл. Батенберг
 BIC:UNCRBGSF
 IBAN: BG64UNCR96603320575114
· под формата на застраховка, която обезпечава изпълнението чрез покритие на отговорността на изпълнителя.
/3/. В случай че гаранцията за изпълнение е под формата на банкова гаранция и за банката, издала гаранцията, бъде открито производство по несъстоятелност, респективно бъде установено, че същата е неплатежоспособна или свръхзадължена, или й се отнеме лицензът, или откаже да заплати предявената от Възложителя сума, Възложителят има право да поиска, а изпълнителят се задължава да предостави, в срок до 5 (пет) работни дни от направеното искане, съответната заместваща гаранция от друга банкова институция, съгласувана с Възложителя. В този случай Възложителят освобождава първата предоставена гаранция.
/4/ Условията по ал. 3 се прилагат и в случай на гаранция, представена под формата на застраховка. 
/5/. При точно изпълнение гаранцията за добро изпълнение се освобождава в срок от 30 (тридесет) дни, след приключване изпълнението на съответния договор и приемане на доставките от страна на Възложителя без забележки, без да се дължат лихви на Изпълнителя.

/6/. Възложителят задържа гаранцията за изпълнение в своя полза, независимо от формата й, ако : 

1. в процеса на изпълнението на договора възникне спор между страните, който е внесен за решаване от компетентен съд;

2. при неизпълнение на настоящия договор до уреждане на отношенията между страните.

/7/. Възложителят има право да усвои гаранцията, ако Изпълнителят не започне работа по изпълнение на конкретния договор или договорът бъде развален по негова вина или е налице неизпълнение или изпълнение, което е частично или некачествено, забавено или неточно, на което и да е от задълженията на Изпълнителя по този договор. 

/8/. В случай, че гаранцията бъде усвоена частично или напълно, Изпълнителят се задължава да възстанови сумата по гаранцията в съответния размер в срок до 10 (десет) календарни дни от усвояването, и да я поддържа за целия срок на договора. При неизпълнение на задължението за възстановяване на съответния размер на гаранцията Възложителят има право едностранно с предизвестие да прекрати договора. 

/9/. Гаранцията не освобождава изпълнителя от отговорност за загуби на Възложителя над сумата на обезпечението. Размерът на отговорността за неизпълнението, който не се обхваща от размера на гаранцията, за разликата до пълния размер на действителните вреди се реализира по предвидения в закона ред.

VII. ОтговорНост и неустойки


Чл.24.  /1/. При забавено изпълнение от страна на Изпълнителя, същият дължи неустойка, в размер на 0,5% от стойността на забавената заявка с вкл. ДДС за всеки час забава, но не повече от 10% от стойността на забавената заявка. 


Чл.25. При частично изпълнение от страна на Изпълнителя, същият дължи на Възложителя неустойка в размер на 10 % от стойността на неизпълненото с вкл. ДДС, с изключение на случаите на прекратен внос или спряно производство, удостоверено със съответния документ от Изпълнителя и производител.
Чл.26. /1/.В случай на доставка на заявен лекарствен продукт с остатъчен срок на годност под 60 % от срока на годност на продукта, Изпълнителят заплаща неустойка 0.5% /нула цяло и пет/  от стойността на продукта.

/2/. В случай на доставка на заявен лекарствен продукт с остатъчен срок на годност под 60 % от срока на годност на продукта, Възложителят може да изиска Изпълнителят да вземе обратно неизползваните количества след изтичане срока на годност. За същите се издава количествено и стойностно кредитно известие по приходната фактура.


Чл.27. При неизпълнение на дадена заявка от страна на Изпълнителя, същият дължи неустойка в размер на 20% от стойността на неизпълнената заявка с вкл. ДДС. Неизпълнение е налице, когато Изпълнителят не достави стоката в срок до 24 часа, а при спешност до 2 часа, от подаване на зявката. 

Чл.28. В случай на повторно неизпълнение /пълно, частично или забавено/, Възложителят има право да прекрати едностранно настоящия договор.  

Чл.29. /1/. Възложителят има право да удържи, в случай на неизпълнение от страна на Изпълнителя начислената/ите неустойка/и, по този раздел от договора, от гаранцията за изпълнение и/или от следващото дължимо плащане. 


/2/. Плащането на неустойката не лишава изправната страна от правото да търси обезщетение за претърпени вреди и пропуснати ползи над размера на уговорената неустойка. 


/3/. Когато обезщетението за претърпени вреди от неизпълнение на договорните задължения надвишава размера на гаранцията за изпълнение на договора и дължимите плащания по договора, Възложителят има право да събере разликата по общия исков ред.

 
Чл.30. В случай, че Изпълнителят откаже да изпълни доставка, съгласно условията на този договор и Възложителят си набави необходимите продукти на по-висока цена, то Изпълнителят дължи неустойка в размер на 20% от стойността на заявката с вкл. ДДС, ведно с разликата между договорената, съгласно условията на този договор цена и цената на реално извършената доставка, след представено му копие от фактура.


Чл.31. Ако дейностите по настоящия договор не отговарят изцяло на неговия предмет или на указанията на Възложителя, или някоя от тях е изпълнена толкова лошо, или съдържа съществени недостатъци, които не могат да бъдат поправени, Възложителят има право да откаже частично или изцяло заплащането на цената по договора и/или съответната доставка и/или да прекрати договора.
VІII. СРОК И ПРЕКРАТЯВАНЕ НА ДОГОВОРА

Чл.31. Настоящият договор се сключва за срок от 24 /двадесет и четири/ месеца, считано от ……………………....
Чл.32./1/.Този договор с прекратява:
   1. след изтичане срока на действие на настоящия договор;


2. по взаимно съгласие на страните, изразено писмено;

3. с 15-дневно писмено предизвестие, Възложителят може да прекрати едностранно договора при пълно или частично неизпълнение, лошо или забавено изпълнение от страна на  Изпълнителя.

4. с едномесечно писмено предизвестие едностранно от страна на Възложителя, отправено до Изпълнителя.

5. в предвидените в ЗОП случаи.
6. ако по време на изпълнение на договора Изпълнителят замени или включи подизпълнител, който не отговаря на условията на чл. 66, ал. 14 ЗОП или за него не са представени всички документи, които доказват изпълнението на условията по чл. 66, ал. 14 ЗОП;

7. в случай, че Изпълнителят бъде обявен в неплатежоспособност или когато бъде открита процедура за обявяване в несъстоятелност или ликвидация;

/2/. Възложителят може да прекрати настоящия договор с десетдневно писмено предизвестие, ако в резултат на обстоятелства, възникнали след сключването му, не е в състояние да изпълни своите задължения. 

/3/ ВЪЗЛОЖИТЕЛЯТ има право да прекрати Договора или неговото изпълнение по една или повече номенклатури от обособена позиция - едностранно, с петнадесет дневно писмено предизвестие, без да дължи неустойки или обезщетения и без необходимост от допълнителна обосновка, в случай че е проведена процедура за централизирана доставка на лекарствени продукти, има сключени рамкови споразумения с избрани изпълнители и лечебното заведение е заявило, че ще се възползва от сключените по процедурата договори. При прекратяване на това основание, финансовите взаимоотношения между Страните за извършените от страна на ИЗПЪЛНИТЕЛЯ и приети от ВЪЗЛОЖИТЕЛЯ дейности по изпълнение на Договора, се уреждат най-късно до 60 дни от прекратяването.

ІХ. ВЪЗМОЖНОСТИ ЗА ИЗМЕНЕНИЕ НА ДОГОВОРА 
Чл. 33. (1) Съгласно чл. 116, ал.1, т. 1 от ЗОП се предвиждат следните възможности за изменение на договора:
1. При липса на нов договор със същия предмет, сключен по реда на ЗОП, и в случай, че след изтичане срока на договора не е изчерпана стойността му, то същият може да бъде удължен до изразходване на предвидената в него сума, но не повече от 6 (шест) месеца.
2. Възложителят може да заяви доставката на по-големи количества лекарствени продукти  от една  или повече номенклатури, но само в рамките на общата стойност на договора. 

               3. Оферираните цени на лекарствените продукти са фиксирани и не подлежат на промяна за срока на действие на договора. По изключение договорените цени по договора може да се изменят във връзка с промени в Наредбата за условията, правилата и реда за регулиране и регистриране на цените на лекарствените продукти,  приета с ПМС № 97 от 19.04.2013 г., обн., ДВ, бр. 40 от 30.04.2013 г., в сила от 30.04.2013 г., с последни изменения с Решение № 9346 от 18.06.2019 г. на ВАС на РБ, ДВ бр. 58 от 23.07.2019 г., в сила от 23.07.2019 г.; изм. и доп., ДВ бр. 62 от 06.08.2019 г., правещи невъзможно изпълнението на договора при договорените условия.

              4. В случай, че в срока на договора държавно регулираната цена на някои от лекарствените продукти от Приложение № 2 на Позитивния лекарствен списък стане по-ниска от договорената, Изпълнителят е длъжен своевременно да промени цената, на която доставя съответните лекарствените продукти, в съответствие с определената цена в Позитивния лекарствен списък, считано от датата на промяна. В случай, че не уведоми Възложителя писмено в 5–дневен срок за промяната и не промени цената, Възложителят ще заплаща лекарствените продукти по променената цена, считано от датата на съответната Актуализация на Позитивния лекарствен списък.

              5. В случай, че в срока на договора някои лекарствени продукти бъдат извадени от Приложение № 2 на Позитивния лекарствен списък /поради спиране на производство, внос  или друга причина/, Възложителят може да заявява доставката на други лекарствени продукти  със същия Анатомо-терапевтичен код /АТС код/, по цени, определени по реда на Наредбата за условията, правилата и реда за регулиране и регистриране на цените на лекарствените продукти,  приета с ПМС № 97 от 19.04.2013 г., обн., ДВ, бр. 40 от 30.04.2013 г., в сила от 30.04.2013 г., с последни изменения с Решение № 9346 от 18.06.2019 г. на ВАС на РБ, ДВ бр. 58 от 23.07.2019 г., в сила от 23.07.2019 г.; изм. и доп., ДВ бр. 62 от 06.08.2019 г.
            6. В случай, че е проведена процедура за централизирана доставка на лекарствени продукти и има сключени рамкови споразумения с избрани изпълнители, ВЪЗЛОЖИТЕЛЯТ има право да прекрати Договора или неговото изпълнение по една или повече номенклатурни единици - едностранно, с петнадесет дневно писмено предизвестие, без да дължи неустойки или обезщетения и без необходимост от допълнителна обосновка.
 (2) Съгласно чл. 116, ал.1, т. 4 от ЗОП Договорът за възлагане на обществената поръчка може да бъде изменен, когато Изпълнителят откаже да изпълнява договора или договорът бъде прекратен по вина на изпълнителя. Възложителят може да замени изпълнителя на обществената поръчка с участника, класиран на второ място в процедурата.
     
  (3) Извън посочените случаи Договорът може да бъде изменян с писмено допълнително споразумение при условията на чл. 116 от Закона за обществените поръчки.

	


Х. НЕПРЕОДОЛИМА СИЛА
Чл. 34. /1/. Страните се освобождават от отговорност за неизпълнение на задълженията си, когато невъзможността за изпълнение се дължи на непреодолима сила, като: земетресения, пожари, наводнения, епидемии, военни конфликти, граждански вълнения, а така също забрани, ограничения, предписания, нареждания и други подобни, които са наложени с индивидуални или нормативни актове на държавни и общински органи. За непреодолима сила се смята и всяко обстоятелство, което е извън контрола на страните и не е могло да се предвиди и предотврати. Не е налице непреодолима сила, ако съответното събитие е вследствие на неположена грижа от някоя от страните или при полагане на дължимата грижа, то e можело да бъде преодоляно. 

/2/. Страната, засегната от непреодолима сила, е длъжна да предприеме всички възможни мерки, за да намали до минимум понесените вреди и загуби, както и да уведоми писмено другата страна незабавно при настъпване на непреодолимата сила. 

/3/. Докато трае непреодолимата сила изпълнението се спира. 

/4/. Не може да се позовава на непреодолима сила онази страна, чиято небрежност или умишлени действия или бездействия са довели до невъзможност за изпълнение на договора.
XI. ПОДИЗПЪЛНИТЕЛИ

(приложимо само в случаите, в които  избрания за изпълнител участник е посочил, че ще ползва подизпълнители)

Чл. 35. /1/ За извършване на дейностите по договора Изпълнителят има право да наема само подизпълнителите, посочени от него в офертата, въз основа на която е избран за Изпълнител.

/2/ Делът от поръчката, който ще бъде възложен на подизпълнителите, не може да бъде различен от посочения в заявлението за участие на Изпълнителя.

/3/ Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор по отношение на дела и вида на дейностите, които ще изпълнява.

При замяна или включване на подизпълнител Изпълнителят представя на Възложителя копие на договора с новия подизпълнител заедно с всички документи, които доказват изпълнението на условията по ал. 3, в срок до три дни от неговото сключване.
/4/ Независимо от възможността за използване на подизпълнители отговорността за изпълнение на договора за обществена поръчка е на Изпълнителя.
/5/ В случай, че Възложителят установи, че подизпълнител не изпълнява възложените му дейности, съгласно настоящия договор, той има право да изиска от Изпълнителя последният незабавно сам да извърши тези работи.

/6/ Сключването на договор с подизпълнител, който не отговаря на условията на чл. 66, ал. 14 от ЗОП или за него не са представени всички документи, които доказват изпълнението на условията по чл. 66, ал. 14 от ЗОП е основание за едностранно прекратяване на договора от страна на Възложителя.

Чл.36. /1/ При сключването на договорите с подизпълнителите, посочени в заявлението за участие на Изпълнителя, последният е длъжен да създаде условия и гаранции, че:

- приложимите клаузи на договора са задължителни за изпълнение от подизпълнителите;

- действията на подизпълнителите няма да доведат пряко или косвено до неизпълнение на договора;

- при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.
XII. ОБЩИ ПОЛОЖЕНИЯ
Чл.37. С подписването на настоящия договор страните се съгласяват да бъдат обработвани предоставените от тях лични данни само за целите по изпълнение предмета на договора и съгласно Регламент (ЕС) 2016/679 на Европейския парламент и на Съвета и ЗЗЛД.
Чл.38. Изменения и допълнения на настоящия договор не се допускат, с изключение на случаите, предвидени в действащото законодателство в областта на обществените поръчки, което става с подписването на Анекс.

Чл.39. За всички неуредени в този договор въпроси се прилагат нормите на действащото българско законодателство.


Чл.40. Всички спорове, възникнали между страните при и по повод изпълнението на този договор, ще се решават чрез преговори, а при липса на взаимно съгласие – от компетентния съд. 


Чл.41. Изпълнителят е длъжен да уведоми Възложителя при промяна на банковата си сметка, адресна или друга регистрация в срок от 5 (пет) дни от промяната.


Чл.42. Всички плащания по договора ще се извършват по следната банкова сметка на Изпълнителя:


IBAN: .........................................................................; 


BIC: .......................................


Настоящият договор се състави и подписа в два еднообразни екземпляра, по един за всяка страна и влиза в сила от датата на подписването му. 

Приложения към договора:
1. Приложение №1- Спецификация към договора
2.Приложение № 2 – Копие на Предложение за изпълнение на поръчката;

3.Приложение № 3 – Копие на Ценово предложение.

ВЪЗЛОЖИТЕЛ:




 
ИЗПЪЛНИТЕЛ:

ДИРЕКТОР:

 




УПРАВИТЕЛ:

/ Д-Р РАЙКО ЦВЕТКОВ/



/......................................./

ГЛ. СЧЕТОВОДИТЕЛ:
/ВАНЯ ЯНКОВА/

